56 
et eller andet Sted hen, hvor de strander, og nu — med den for 
Kræftvævet ejendommmelige Evne til at udvikle sig hvor somhelst 
i Organismen — danner Udgangspunkt for nye Svulster af ondartet 
Natur. Den første Metastase, Fibiger fandt, var i en Lymfekirtel, 
men senere er der ogsaa fundet saadanne i Lungerne. 
Hermed har jeg ganske kort skildret de historiske Hoved- 
momenter af disse Undersøgelser. 
Førend jeg gaar over til en nærmere Betragtning af Parasiten,. 
ønsker jeg endnu kun at fremhæve følgende: Ude i Naturen giver 
denne Nematode relativt sjældent Anledning til Svulstdannelse. 
Naar særlige Forhold er tilstede, saaledes som her i Byen påa 
Sukkerhusene, hvor et meget stort Antal Kakerlakker lever paa et 
forholdsvis indskrænket Omraade, sker det ret hyppigt. Og det er 
under Fibigers Forsøg rent eksperimentelt godtgjort, at Svulst- 
udviklingen i det hele og store er afhængig af Infektionens Størrelse 
og Varighed og staar i nogenlunde direkte Forhold til denne; dog 
synes det, som om der iblandt Rotterne kan findes særlig dispo- 
nerede Individer, der ligger under allerede for en mindre Infektion. 
Ude i Naturen, hvor Rotter og Kakerlakker er nogenlunde jævnt 
fordelte over et større Terrain, som Tilfældet er i Dansk Vestindien 
— naturligvis maa vi se bort fra Sukkerfabrikker og lignende 
Steder — vil Svulsterne sikkert optræde ret sparsomt. I Alminde- 
lighed vil der findes nogle faa af disse Parasiter i Slimbinden, hvor 
de ligger indlejret i Epithelet, og der vil ingen paafaldende syge” 
lige Forandringer være at iagttage. 
Jeg omtalte ovenfor, at den fundne Nematode var en Spiroptera. 
Det er en Slægt, der hører til Filariernes Familie, og som — lige- 
som Slægten Filaria — i Almindelighed har et langt, tyndt, traad- 
dannet Legeme. Og de opholder sig — hvad de egentlige Filarier 
aldrig gør — som Voksne hyppigst i Værtdyrets Fordøjelseskanal. 
Den her omhandlede Form lever altsaa i Rottens Ventrikel, men 
altid kun i den Del af denne, der er beklædt med Pladeepithel 
ligesom Spiserøret, i hvilket den ogsaa hyppigt forekommer. I 
Mavens Pylorusdel ses den derimod aldrig. 
